ปัญหาดังกล่าว สน.บางโพงพาง มิได้นิ่งนอนใจ ทาง บก.น.5,สน.บางโพงพาง ได้เข้าร่วมประชุมหารือ กับกรมทางหลวงชนบท ซึ่งเป็นหน่วยงานที่กำกับดูแลสะพานภูมิพล ,สภ.พระประแดง และสภ.สำโรงใต้ ซึ่งมีพื้นที่รับชอบทางขึ้นและลงฝั่ง จว.สมุทรปราการ เพื่อหารือแนวทางในการแก้ไขปัญหารถจักรยานยนต์ขับขี่บนสะพานภูมิพล  จากการประชุมหารือทำให้ทราบปัญหาและข้อเสนอแนะ ดังนี้ 1. สภาพปัญหา : การเดินทางจากฝั่งสมุทรปราการข้ามมาฝั่งกรุงเทพมหานคร รถจักรยานยนต์หากไม่ใช้สะพานภูมิพล จะต้องใช้แพข้ามฝาก หรือขับขี่ไปขึ้นสะพานกรุงเทพ ซึ่งเพิ่มระยะทางกว่า 10 กิโลเมตร ซึ่งทั้งสองวิธีดังกล่าวต้องใช่เวลาเดินทางเพิ่มขึ้นจากเดิมไม่ต่ำกว่า 30 นาที จากปัจจัยดังกล่าว จึงมีผู้ขับขี่รถจักรยานยนต์ยอมเสี่ยงอุบัติเหตุฝ่าฝืนขับขี่รถขึ้นบนสะพานฯ  2. ด้านนโยบาย : ในการประชุมคณะอนุกรรมการแก้ไขปัญหาจราจร จว.สมุทรปราการ ซึ่งมีผู้ว่าราชการจังหวัดสมุทรปราการเป็นประธาน แจ้งว่าจังหวัดสมุทรปราการได้รับข้อร้องเรียนจากผู้ขับขี่รถจักรยานยนต์จำนวนมาก ร้องเรียนขอความเป็นธรรมให้อนุญาตให้รถจักรยานยนต์สามารถใช้สะพานภูมิพลได้ เนื่องจากก็เป็นผู้เสียภาษีด้วยเช่นกัน ที่ประชุม จึงได้มีมติ มอบหมายให้ สจส.ร่วมกับกรมทางหลวงชนบท ศึกษาความเป็นไปได้และพิจารณาทดลองออกแบบช่องทางเดินรถสำหรับรถจักรยานยนต์บนสะพานให้มีความปลอดภัย แล้วนำเสนอคณะอนุกรรมการฯ ต่อไป 3. ด้านการบังคับใช้กฎหมาย : สน.บางโพงพาง ได้หารือร่วมกับ สภ.พระประแดง สภ.สำโรงใต้ เกี่ยวกับการตั้งจุดกวดขัน ซึ่งต่างเคยมีการกวดขันจับกุมรถจักรยานยนต์ที่ฝ่าฝืนขับขี่บนสะพานภูมิพล แล้ว พบปัญหาหากมีการตั้งจุดกวดขันวินัยไม่ว่าทางขึ้นหรือลง เนื่องจากลักษณะทางกายภาพสะพานฯ มีช่องทางเดินรถกว้างหลายช่องทาง ทำให้ผู้ขับขี่จะขับขี่หลบหนีย้อนศร หรือหลบหนีด้วยการเปลี่ยนช่องทางความเร็วกระทันหัน ทำให้เสี่ยงต่อการเกิดอุบัติเหตุร้ายแรงต่อทั้งตัวผู้ขับขี่เอง ผู้ใช้รถใช้ถนนอื่น รวมทั้งเจ้าหน้าที่ตำรวจจราจรผู้ปฏิบัติเองด้วย 4. จากปัญหาดังกล่าว พิจารณาแล้วเห็นว่าควรให้มีการดำเนินการข้อ 2 ตามมติที่ประชุมคณะอนุกรรมการฯ เพื่อให้ได้ข้อสรุปก่อน แล้วจึงจะดำเนินการต่อไป
รถจักรยานยนต์ขับขี่บนสะพานภูมิพล เป็นอันตรายต่อผู้อื่นครับ
ขอบคุณครับ